Cuneiform Tablet Kt 94/k 1037B (AKT 6a 42)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-nu-mì i-dí-a-bu-um a-na mu-a-tim ta-ad-nu-ma É a-šùr-be-el-a-wa-tim wa-áš-bu ša ki-ma ili₅-ba-ni ÌR ù DAM.GÀR-ru-šu e-ru-bu-ma um-ma ša ki-ma ili₅-ba-ni-ma ni-kà-sí iš-tí-ni ší-sí um-ma i-dí-a-bu-um-ma ṭup-pí-ku-nu kà-i-lá ù ṭup-pu-a lá-pu-tù-ma i-ba-ší-ú ša-lim-a-šùr a-ḫi li-li-kam-ma iš-tí-šu ší-sí-a ù am-ma ša ki-ma i-a-tí šu-{d}EN.LÍL ù a-mur-IŠTAR i-ša-ḫa-at a-ḫi-a li-zi-zu a-dí a-ḫi i-lá-kà-ni ma-ma-an ṭup-pí-a lá i-pá-té a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr i ba-áb DINGIR-lim ṭup-pá-am ni-dí-in IGI a-ku-za IGI lá-qé-ep IGI ṣí-lu-lu